শহীদ রুমী স্মৃতি পাঠাগার   শহীদ রুমী স্মৃতি পাঠাগার] বাংলাদেশের রাজধানী ঢাকার বনানী থানার অন্তর্গত কড়াইলে অবস্থিত একটি সাংস্কৃতিক ও শিক্ষা কেন্দ্র, যা মানবিক, মুক্তবুদ্ধি-সম্পন্ন, রাজনৈতিক ও সমাজ সচেতন, দায়িত্বশীল মানুষ গড়ে তোলার লক্ষ্যে প্রতিষ্ঠিত হয়েছে।   ইতিহাস  ২০১৪ সালের ১ অক্টোবর রাফসানুল এহসান সাজ্জাদের উদ্যোগে এই পাঠাগারটি প্রতিষ্ঠিত হয়। শুরুতে মাত্র ৫০টি বই ও ৫ জন সদস্য নিয়ে যাত্রা শুরু হলেও, বর্তমানে এখানে প্রায় ৪,০০০ বই এবং চার শতাধিক সদস্য রয়েছে।   অবস্থান  পাঠাগারটি ঢাকার বনানী থানার অন্তর্গত কড়াইল বউবাজার এলাকার বড় নৌকাঘাটের পাশে অবস্থিত।   স্লোগান  “পাঠাগার হোক মানুষ গড়ার হাতিয়ার”   নামকরণ  পাঠাগারটি শুরুতে কড়াইল পাঠাগার হিসেবে যাত্রা করলেও কয়েক মাস পর পাঠাগারের নাম রাখা হয় 'শহীদ রুমী স্মৃতি পাঠাগার' । শহীদ জননী জাহানারা ইমামের বড় ছেলে, শহীদ শাফী ইমাম রুমী বীর বিক্রমের  নামে এই নামকরণ করা হয়। এ প্রসঙ্গে পাঠাগারটির সভাপতি রাফসানুল এহসান সাজ্জাদ বলেন "নিজের ক্যারিয়ারের একটা নিশ্চিত প্রাচুর্যের জীবন পায়ে ঠেলে দিয়ে দেশের জন্য নিজেকে উৎসর্গ করার শিক্ষা আমরা রুমীর নিকট থেকে পাই। আগামী প্রজন্মকে এই মহান শহীদের আদর্শে অনুপ্রাণিত করার জন্য এই নামকরণ । "   লক্ষ্য ও উদ্দেশ্য  মানবিক মূল্যবোধসম্পন্ন, মুক্তবুদ্ধি, বিজ্ঞান  সমাজ সচেতন ও রাজনৈতিক সচেতন,  মানুষ গড়ে তোলাই এই পাঠাগারের মূল লক্ষ্য।  এটি শিক্ষার্থীদের জন্য শুধু বই পড়ার স্থান নয়, বরং সাংস্কৃতিক ও রাজনৈতিক সচেতনতার কেন্দ্রবিন্দু হিসেবেও কাজ করে।   গুরুত্বপূর্ণ কার্যক্রম  ·       প্রতি সোমবার ছোটদের জন্য গল্পের আসর  ·       প্রতি বুধবার বিকেলে পাঠচক্র এবং গান-আড্ডা  ·       সপ্তাহে তিন দিন বাচ্চাদের ছবি আঁকা শেখানো হয়।  ·       প্রতি শুক্রবার সন্ধ্যায় ভূতের গল্প বলার আসর  ·       সদস্যদের উদ্যোগে প্রয়োজনীয় শিক্ষার্থীদের জন্য বিনামূল্যে কোচিং  ·       মনীষীদের স্মরণে মাঝেমধ্যে তাঁদের জন্মবার্ষিকী ও মৃত্যুবার্ষিকী উদ্‌যাপন  ·       বিভিন্ন জাতীয় দিবস ও আন্তর্জাতিক দিবস উদ্‌যাপন  ·       কিশোর ও কিশোরীদের জন্য ইনডোর ও আউটডোর খেলাধুলার আয়োজন   শিশু-কিশোর ও সামাজিক ভূমিকা  কড়াইলের শিশু-কিশোরদের জন্য এই পাঠাগারটি একটি আলোকবর্তিকা—তারা এখানে বই পড়ে, অন্যায়ের প্রতিবাদ করে এবং বিভিন্ন সাংস্কৃতিক ও শিক্ষামূলক কার্যক্রমের মাধ্যমে নিজেদের বিকাশ ঘটাতে পারছে। পাঠাগারের সদস্য রিয়াদ বলেন, " এটা আসলে অনেক সদস্য নিয়ে বিশাল একটা পরিবার। পাঠাগার তার পরিবারের সদস্যদের সত্যিকারের মানুষ হিসেবে গড়ে তোলার সংগ্রাম করছে। একই সাথে কন্যা শিশু ও নারীদের জন্য নিরাপদ কড়াইল গড়ে তোলার জন্য কাজ করছে। নারী ও শিশু নিপীড়নের বিরুদ্ধে পাঠাগার আপোষহীন ভূমিকা পালন করে এসেছে ২০১৪ সাল থেকেই।"   মানবিক ভূমিকা  এই পাঠাগারটি কড়াইলে ২০১৭ সালের ভয়াবহ অগ্নিকান্ডের পর ক্ষতিগ্রস্থ শিক্ষার্থীদের বই, খাতা, কলম দিয়ে সহযোগিতা করে । রান্না করে মানুষকে খাইয়েছে। ২০২০ সালের কোভিড - ১৯ এর শাটডাউনের সময়ে দরিদ্র শ্রমজীবী মানুষের বাসায় বাসায় গিয়ে চাল, ডাল, তেল, সাবান, লবণ, মরিচসহ নিত্য প্রয়োজনীয় দ্রবাদি দিয়ে সহযোগিতা করেছে। হাতে স্যানিটাইজার বানিয়ে মানুষের মাঝে বিতরণ করেছে। এছাড়া দেশের যেকোনো প্রান্তে বন্যা, ঘূর্ণিঝড়ের মতো দূর্যোগ দেখা দিলে পাঠাগারের সদস্যরা তাদের সাধ্য অনুযায়ী মানুষের পাশে থাকার চেষ্টা করে।   সংগ্রহ  শুরুতে মাত্র ৫০ টি বই নিয়ে যাত্রা করলেও অক্টোবর ২০২৫ এর হিসাব অনুযায়ী ৪০০০ এর অধিক বই রয়েছে। বেশিরভাগ বই  বাংলাভাষায় তবে বেশ কিছু ইংরেজি ভাষার বই রয়েছে। পাঠাগারটিতে প্রতিদিন বাংলা দৈনিক সংবাদপত্র প্রথম আলো রাখা হয়। এছাড়া সাময়িকী কিশোর আলো, বিজ্ঞান চিন্তা, শিশু-কিশোর মেলা এগুলোর সকল কপিই রয়েছে।   সময়সূচী  পাঠাগারটি কোনোদিনই বন্ধ থাকে না। এমনকি ঈদের দিনেও এটি খোলা থাকে। প্রতিদিন বিকাল ০৪ঃ০০ ঘটিকা থেকে রাত ০৮ঃ০০ ঘটিকা পর্যন্ত খোলা রাখার নিয়ম।    পরিচালনা পর্ষদ  ·       সভাপতি: রাফসানুল এহসান সাজ্জাদ  ·       সাধারণ সম্পাদক: ছায়েদুল হক নিশান  ·       অর্থ সম্পাদক: জসিম উদ্দীন  ·       সদস্য: ফারজানা আক্তার মালা   গ্যালারি    তথ্যসূত্র      " ‘বঞ্চনার গল্প’ ঠেলে কড়াইলে টিকে আছে পাঠাগারটি" । প্রথম আলো ২   । প্রকাশ: ২৩ ডিসেম্বর ২০২৪, ১৫: ১২ । সংগ্রহের তারিখ ১৩ অক্টোবর ২০২৫।  "  শহীদ রুমী স্মৃতি পাঠাগার: কড়াইলের ‘বাতিঘর’ "  । দ্য বিজনেস স্ট্যান্ডার্ড (TBS)   । প্রকাশ : ২৮ জুলাই ২০২৪, ০৮: ০১ । সংগ্রহের তারিখ ১৩ অক্টোবর ২০২৫।  "  শিক্ষার্থীদের জন্য শহীদ রুমী স্মৃতি পাঠাগার  "     । আজকের পত্রিকা  । প্রকাশ : ২৮ জুলাই ২০২৪, ০৮: ০১ । সংগ্রহের তারিখ ১৩ অক্টোবর ২০২৫।  "  রাজধানীর কড়াইল বস্তিতে শহীদ রুমী স্মৃতি পাঠাগারের বৃক্ষরোপণ  "  ।  ইত্তেফাক   । প্রকাশ : ০৯ জুন ২০২৪, ২১:১৭ ।  "  শহীদ রুমি স্মৃতি পাঠাগারের সাময়িকী ‘মুক্তবাক’ মোড়ক উন্মোচন  "। Priyo Chandpur। প্রকাশ: সোমবার, ১৫ সেপ্টেম্বর, ২০২৫, ৬:৩০ পিএম। সংগ্রহঃ ১৩ অক্টোবর ২০২৫"  "বস্তিতে বিনামূল্যে শিক্ষাদান করছে শহীদ রুমী পাঠাগার (ভিডিওসহ)  " । BDNews24 Hello Teen । Published : 29 Sep 2019, 03:19 PM ।সংগ্রহঃ ১৩ অক্টোবর ২০২৫ ।  "  স্বপ্ন দেখায় ‘শহীদ রুমী স্মৃতি পাঠগার’ (ভিডিওসহ)  "      ।   BDNews24 Hello Teen 2   । Published : 19 Sep 2019, 06:06 PM । সংগ্রহঃ ১৩ অক্টোবর ২০২৫ ।  জাতীয় গ্রন্থকেন্দ্র   বহিঃসংযোগ    শহীদ রুমী স্মৃতি পাঠাগার – ফেসবুক পেজ  https://commons.wikimedia.org/w/index.php?title=Special:ListFiles/Rafsanul_Ahsan_Sazzad&ilshowall=1